**Խորխե Գոնսալես Կամարենա** (իսպ.՝ **Jorge González Camarena**, մարտի 24, 1908(1908-03-24), Գվադալախարա, Մեքսիկայի Միացյալ Նահանգներ - մարտի 20, 1980(1980-03-20) կամ մայիսի 24, 1980(1980-05-24), Մեխիկո, Մեքսիկայի Միացյալ Նահանգներ), 20-րդ դարի մեքսիկացի նկարիչ և քանդակագործ։

Կենսագրություն
--------------

Ծնվել է 1908 թվականի մարտի 24-ին Մեքսիկայի Խալիսկո նահանգի Գվադալախարա քաղաքում։ 1918 թվականին ընտանիքով տեղափոխվել են մայրաքաղաք Մեխիկո, որտեղ Խորխեն 1922 թվականին ընդունվել է Սան Կառլոս ակադեմիան, աշակերտել անվանի նկարիչ-արվեստաբան, դոկտոր Ատլին (իսկական անունը՝ Խերարդո Մուրիլիո, 1875—1964)։ Ուսումնառությունն ավարտելուց հետո սկզբնական շրջանում աշխատել է որպես գովազդային պաստառներ ձևավորող, 1929 թվականից՝ *Revista de Revistas* և *Nuestro México* պարբերականների նկարիչ-պատկերազարդող։ Անսալով դոկտոր Ատլի՝ նոր, մոնումենտալ արվեստ ստեղծելու կոչին՝ սկսել է իր ուժերը փորձել որմնանկարչության և հաստոցային նկարչության ասպարեզներում։

1932 թվականին պատվեր է ստացել իրականացնելու Պուեբլա նահանգի Ուեխոցինգո բնակավայրի մերձակայքում գտնվող XVI դարի երկրորդ կեսի ֆրանցիսկյան վանքի չափազանց վնասված որմնանկարների վերականգնման աշխատանքները, որոնք տևել են երեք տարի։ 1953 թվականին Կամարենան հանդես է եկել ի պաշտպանություն Վերակրուսի Սան Խուան դե Ուլուա չորսհարյուրամյա բերդի, որը ցանկանում էին քանդել՝ մի նոր նավանորոգարան ու գինու գործարան կառուցելու նպատակով։ Այդ նույն տարում նա հիմնել է հնությունների պաշտպանության ու վերականգնման հատուկ կոմիտե։

Կամարենան խորությամբ ուսումնասիրել է ացտեկ նկարիչների փորձն ու տեխնոլոգիական հնարները և ստեղծագործաբար կիրառել գեղանկարչական ու քանդակագործական իր աշխատանքներում։ Մասնակցել է Միքելանջելոյի գրաֆիկական դիմանկարի ստեղծման համար հայտարարված մրցույթին, հաղթել, արժանացել *Commendatore della Republica* կոչման։ 1970 թվականին նրան շնորհվել է ազգային մրցանակ արվեստի ասպարեզում։ Կամարենան ստեղծագործական իր բեղուն կյանքի ընթացքում հասցրել է ստեղծել երկու հազարից ավելի նկար, որոնք հաստոցային գեղանկարչության տպավորիչ նմուշներ են, գտնվում են աշխարհի բազմաթիվ թանգարանների ու պատկերասրահների հավաքածուներում։ 1970-ական թվականների վերջերին նա իր աշխատանքների ցուցահանդեսներով այցելել է Արևմտյան Եվրոպայի մի շարք երկրներ։

Կամարենան եղել է Մեքսիկայի պլաստիկ արվեստների ընկերակցության (*Asociación Mexicana de Artes Plásticas*) նախագահը։

Պատկերասրահ
-----------

* Սև-սպիտակ որմնանկար Աստվածամոր պատկերով. Ուեխոցինգոյի Միքայել հրեշտակապետի վանքՍև-սպիտակ որմնանկար Աստվածամոր պատկերով. Ուեխոցինգոյի Միքայել հրեշտակապետի վանք
* «Ավետում» որմնանկարի մնացորդները«Ավետում» որմնանկարի մնացորդները
* 12 ֆրանցիսկյաններ խաչի մոտ12 ֆրանցիսկյաններ խաչի մոտ
* 4 սուրբ կանանց պատկերով որմնանկարի մնացորդները4 սուրբ կանանց պատկերով որմնանկարի մնացորդները
* 
* Bellas Artes որմնանկարը*Bellas Artes* որմնանկարը
* «Լատինական Ամերիկան՝ ներկայացված»«Լատինական Ամերիկան՝ ներկայացված»
* «Մեքսիկայի պատմությունը»«Մեքսիկայի պատմությունը»
* «Մշակույթի հազթարշավը»«Մշակույթի հազթարշավը»
* Մոնտեռեյի տեխնոլոգիական ինստիտոտի մասնաշենքըՄոնտեռեյի տեխնոլոգիական ինստիտոտի մասնաշենքը

Ծանոթագրություններ
------------------

1. 1 2  *Garrido E. Sales J.* Camarena, Jorge González // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T013268
2. 1 2  Library of Congress Authorities — Library of Congress.
3. ↑  Mónica Mateos-Vega (March 24, 2008)։ «Jorge González Camarena, el pintor de la historia de México» (Spanish)։ Mexico City: La Jornada։ Վերցված է July 29, 2013
4. ↑  Academia de Artes: Կաղապար:Webarchiv
5. ↑  Webarchiv|text=*Jorge González Camarena* |url= Archived 2007-07-16 at the Wayback Machine. |wayback=20070716012021 |archiv-bot=2018-04-17 19:20:49 InternetArchiveBot bei *att.net*

Արտաքին հղումներ
----------------

* Nota sobre el centenario del natalicio del pintor.
* "La Patria". Historia de la modelo Victoria Dornelas.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| GND: 1056442352 · ISNI: 0000000376251618 · LCCN: n90622709 · SUDOC: 108080331 · VIAF: 253125282 · ULAN: 500315308 · WorldCat VIAF: 253125282 |

 |

 |